laion/Wikipedia-Exotic huggingface dataset:
סטורם וורן

סטורם וורן (באנגלית: Storm Warren; נולד ב-4 בנובמבר 1988) הוא כדורסלן אמריקאי, המשחק בעמדות הפאוור פורוורד והסנטר בהפועל ירושלים. וורן למד ושיחק כדורסל בתיכון ריצ'ווד במחוז אוצ'יטה, לואיזיאנה, שם נבחר לשחקן המצטיין בלואיזיאנה ולקבוצת הטורניר. וורן שיחק כדורסל מכללות באוניברסיטת מדינת לואיזיאנה, שם העמיד בעונתו האחרונה 8.2 נקודות ו-5.0 ריבאונדים בממוצע למשחק. הוא סיים את קריירת המכללות שלו עם 608 ריבאונדים, 121 חסימות ו-112 חטיפות. ב-31 במרץ 2012, השתתף וורן במשחק האולסטאר של המכללות. ב-24 באוגוסט 2012, וורן החל את הקריירה המקצועית שלו כשחתם לעונה בדן הלדר ההולנדית. באותה עונה וורן עזר לקבוצה להגיע לפלייאוף, שם הפסידה לדונאר כרוניגן. ב-19 בספטמבר 2013, חתם וורן לעונה בנאמיקה לאחטי הפינית. ב-5 ביוני 2014, חתם וורן בנאנט מהליגה הצרפתית השנייה. ב-18 ביוני 2015, חתם וורן על הארכת חוזה לעונה נוספת עם נאנט. בעונתו השנייה בקבוצה, הוא העמיד ממוצעים של 13.6 נקודות ו-7.2 ריבאונדים למשחק. ב-5 בספטמבר 2016, חתם וורן במכבי הוד השרון מהליגה הלאומית. ב-10 בינואר 2017, רשם וורן שיא קריירה של 50 נקודות, כשהוא קולע ב-18 מ-27 מהשדה, יחד עם 11 ריבאונדים ו-5 חטיפות בניצחון 97-86 על הפועל מגדל העמק. וורן הוביל את הוד השרון לחצי גמר הליגה הלאומית, שם הפסידה 1–3 לעירוני נס ציונה בסדרת הפלייאוף. וורן סיים את העונה ראשון בנקודות בליגה עם ממוצעים של 23.6 נקודות למשחק, כשבנוסף היה הריבאונדר השלישי בטיבו עם 11.2 למשחק. ב-5 ביולי 2017, וורן חתם לעונה בהפועל באר שבע. וורן הוביל את הליגה בנקודות עם 21.9 נקודות למשחק, יחד עם 10 ריבאונדים. ב-22 במאי 2018, וורן עזר לבאר שבע לעלות לליגת העל לראשונה בתולדותיהם, לאחר שהקבוצה ניצחה את מכבי עירוני קריית גת בגמר, שם נבחר לשחקן המצטיין. ב-21 ביוני 2018, וורן האריך את חוהו בבאר שבע לעונה נוספת, אך עזב את הקבוצה ב-12 באוקטובר. ב-27 באוקטובר 2018, חתם וורן לעונה במכבי רחובות. ב-16 בינואר 2019, עזב וורן את רחובות לאחר ששותף ב-15 משחקים. ב-17 בינואר 2019, חתם וורן בביגואה דה וילה ביאריץ האורוגוואית. ב-23 במאי 2021, חתם וורן בבני הרצליה מליגת העל. ב-11 ביולי 2021, חתם וורן באליצור "איתו" אשקלון. פרופיל, באתר Sports-Reference פרופיל, באתר eurobasket כפיר חודרה, ‏סטורם וורן חתם בב"ש, אופיר הובר בהפועל חיפה, באתר ONE‏, 5 ביולי 2017 כפיר חודרה, ‏סטורם וורן חתם עד תום העונה במכבי רחובות, באתר ONE‏, 27 באוקטובר 2018 עמרי מנהיים, ‏וורן ו-וויל חתמו בבני הרצליה, באתר ערוץ הספורט, 21 במאי 2021 תום נחום, ‏סטורם וורן וג'יי אר הולדר חתמו באליצור אשקלון, באתר ONE‏, 11 ביולי 2021
יחסי אורוגוואי–פולין

יחסי אורוגוואי–פולין הם יחסי החוץ בין פולין לאורוגוואי. שתי המדינות חברות באו"ם. בשנת 1847 ביקר הדיפלומט הפולני אלכסנדר קולונה-וולבסקי באורוגוואי במהלך ביקור באמריקה הדרומית. המהגרים הפולניים הראשונים לאורוגוואי הגיעו באמצע המאה ה-19. בשנים שלפני מלחמת העולם הראשונה קלטה אורוגוואי מהגרים ממעמד הפועלים מפולין. היחסים הדיפלומטיים בין פולין לאורוגוואי כוננו ב-22 ביולי 1920. זמן קצר לאחר מכן הציג הנציג הפולני הרוזן קסוורי פרנצ'ישק אורלובסקי את אמנתו בפני נשיא אורוגוואי בלטסאר ברום. בין השנים 1922–1936 הוסמכה הצירות הפולנית בבואנוס איירס על היחסים עם אורוגוואי. במהלך מלחמת העולם השנייה הועמד קזאר מונטרו בוסטמנטה בראש המשרד מטעם משרד החוץ של אורוגוואי על היחסים עם הממשלה הפולנית הגולה בלונדון. זמן קצר לאחר המלחמה, היחסים בין שתי המדינות השתפרו בהתמדה. בשנת 1995 הגיע נשיא פולין לך ואלנסה לביקור באורוגוואי. בשנת 2002 ביקר שר החוץ האורוגוואי, דידייה אופרטי, בפולין ונפגש עם נשיא פולין אלכסנדר קוושנייבסקי. בשנת 2006 ביקרה שרת החוץ של אורוגוואי בלהה הררה בפולין. בשנת 2007 ביקר שר החוץ הפולני וויטולד וושצ'יקובסקי באורוגוואי. בשנת 2010 חגגו פולין ואורוגוואי 90 שנה ליחסים דיפלומטיים. בשנת 2021 סגרה אורוגוואי את שגרירותה בוורשה בגלל מגבלות תקציב. שתי המדינות חתמו על כמה הסכמים דו-צדדיים, כגון אמנת סחר (1938); הסכם לשיתוף פעולה תרבותי, מדעי וחינוכי (1989); הסכם לקידום השקעות הדדי (1991); הסכם ביטול דרישות הוויזה (1991); הסכם למניעת מיסוי כפול (1991) והסכם על שיתוף פעולה משותף בין משרדי החוץ של שתי המדינות (2010). פולין מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו. אורוגוואי מיוצגת בפולין באמצעות שגרירותה בברלין, גרמניה. מדיה וקבצים בנושא יחסי אורוגוואי–פולין בוויקישיתוף Uruguay-Polonia, 90 años de Relacionamiento en Cancillería (in Spanish) Bicentenario Uruguay 1811-2011 Inmigrantes - Página 2 90 Años de Relaciones Diplomáticas Uruguay – Polonia Sygowska, Grazyna. Relaciones entre Polonia y Argentina: pasado y presente = Relacje Polska - Argentyna. Warszawa: CESLA, 1996. p. 55 Uruguay. Ministerio de Relaciones Exteriores. Boletín. 1944. p. 389 Lech Walesa to visit Argentina, Uruguay Visita Oficial Ministro Opertti a Polonia (in Spanish) Visita Oficial de la Señora Sub-Secretaria Belela Herrera a Finlandia y Polonia (in Spanish) Visita Oficial de Viceministro de Relaciones Exterioires de Polonia (in Spanish) Gobierno cerró tres consulados en Brasil y uno en Estados Unidos (in Spanish) Treaties and Agreements between Uruguay and Poland (in Spanish) Embassy of Poland in Argentina
333 (אלבום)

333 הוא אלבום האולפן החמישי של הזמרת-יוצרת האמריקאית טינשיי. האלבום יצא לאור ב-6 באוגוסט 2021, על ידי חברת התקליטים טינשיי מיוזיק. מתוך האלבום יצאו שני סינגלים. "333" נכלל במספר רשימות סוף שנה של השירים הטובים ביותר של 2021. מגזין The Young Folks דירג את האלבום ברשימתם "50 האלבומים הטובים ביותר של 2021" במקום ה-44. מגזין AllMusic כלל את האלבום ברשימתם "אלבומי ה-R&B הטובים ביותר לשנת 2021". מגזין Slant דירג את האלבום ברשימתם "50 האלבומים הטובים ביותר של 2021" במקום ה-35. "Pasadena" בהשתתפות באדי יצא לאור כסינגל המוביל של האלבום ב-4 ביוני 2021. הווידאו קליפ שלו, שבוים על ידי מיכה קרטר, הוקרן בבכורה ב-10 ביוני 2021, בעמוד היוטיוב של טינשיי. הסינגל השני, "Bouncin", יצא לאור ב-9 ביולי 2021, ולאחר מכן יצא וידאו הקליפ שלו ב-14 ביולי 2021, שבוים על ידי לויד פרסאל. ב-23 ביולי, יצא לאור הסינגל השיווקי, "I Can See the Future", יחד עם הכרזת האלבום. על מנת לקדם את האלבום, הכריזה טינשיי על צאת סיבוב ההופעות שלה "333 Tour", עם ריי עמי כמפוע חימום שלה. תוך פחות משבוע לאחר הכרזת מכירה מוקדמת לכרטיסים, אזלו מספר תאריכים, מה שגרם להוספת תאריכים חדשים. סיבוב ההופעות יהיה זמין גם לקהל ברחבי העולם כאירוע קונצרטים בשידור חי, בשותפות עם מומנט האוס, שתהווה את "חווית הסיור הדיגיטלי האקסקלוסיבי", ומובטח כי הוא "מיוצר במיוחד עבור אוהדים בבית ברחבי העולם". מידע על האלבום 333 באתר MusicBrainz האלבום 333 באתר אפל מיוזיק 333, Genius (באנגלית) "Tinashe Announces New Album "333" Release Date". HotNewHipHop. נבדק ב-2021-07-23. "Tinashe Shares The '333' Tracklist, Shares Dates For Fall Tour". Def Pen. 2021-07-23. נבדק ב-2021-07-23. The 50 Best Albums of 2021 | The Young Folks, ‏2021-12-29 (באנגלית אמריקאית) Favorite R&B Albums | AllMusic 2021 in Review, AllMusic (באנגלית) Slant Staff, The 50 Best Albums of 2021, Slant Magazine, ‏2021-12-07 (באנגלית אמריקאית) "Tinashe links up with Buddy for new single 'Pasadena'". NME. 2021-06-07. נבדק ב-2021-07-25. Brown, D'Shonda. "How Tinashe Used VSCO To Curate Her Creative Vision For "Pasadena" Music Video". Forbes. נבדק ב-2021-07-25. Cho, Regina (2021-07-09). "Tinashe returns with new single "Bouncin'"". Revolt. נבדק ב-2021-07-25. Curto, Justin (2021-07-14). "Tinashe Bounces on the Ground, a Trampoline, and a Guy in 'Bouncin' Video". Vulture (באנגלית אמריקאית). נבדק ב-2021-07-25. "Tinashe Drops New Song 'I Can See the Future," Reveals '333' Album Art and Tracklist". Complex. נבדק ב-2021-07-25. "Tinashe Unveils North American Fall 2021 Tour Dates". Uproxx. 2021-07-12. נבדק ב-2021-07-13. "Tinashe Announces '333 Tour' Dates". Rated R&B. 2021-07-12. נבדק ב-2021-07-25. "Tinashe Unveils North American Fall 2021 Tour Dates". Uproxx. 2021-07-12. נבדק ב-2021-07-26. "Moment House". www.momenthouse.com (באנגלית). נבדק ב-2021-07-26. "Home". Tinashe.com. נבדק ב-2021-07-26. "Tinashe reveals details of her fifth studio album '333', releases new single". NME. 2021-07-25. נבדק ב-2021-07-26. 333 by Tinashe (באנגלית בריטית), נבדק ב-2021-07-22
צ'רנוביצר אלגמיינה צייטונג

צ'רנוביצר אלגמיינה צייטונג (בגרמנית: Czernowitzer Allgemeine Zeitung, מילולית: העיתון הכללי של צ'רנוביץ) היה עיתון, שיצא לאור בצ'רנוביץ בגרמנית. אלגמיינה צייטונג נוסד בראשית 1904 על ידי פיליפ מנצ'ל, אשר פרש מהנהלת העיתון צ'רנוביצר טאגבלאט. העיתון יצא לאור שש פעמים בשבוע. הוא היה כתוב בשפה גבוהה לרוב, תוך שימוש בביטויים מליציים. ב-1937 נסגר העיתון בפקודת "ממשלת גוגה-קוזה", כינוי לממשלה האנטישמית בראשות המפלגה הלאומית-נוצרית, ששלטה בממלכת רומניה באותן השנים. לאחר נפילת הממשלה ב-1938 יצא העיתון לאור במתכונת מחודשת. אוסטיידישה צייטונג צ'רנוביצר מורגנבלאט המהדורות של "אלגמיינה צייטונג" זמינות לקריאה, באתר "Historische Zeitungen und Zeitschriften" (בגרמנית) צבי יעבץ, "צ'רנוביץ שלי: מקום שחיו בו אנשים וספרים", כנרת זמורה-ביתן דביר, 2007, עמ' 227-223 תיאודור לביא, "פנקס הקהילות", רומניה, כרך שני, יד ושם, 1980, עמ' 495 Philipp Menczel Journalist and Zionist, באתר "JewishGen" ערך זה הוא קצרמר בנושא עיתונים. אתם מוזמנים לתרום לוויקיפדיה ולהרחיב אותו.
הכח צ'רנוביץ

הכח צ'רנוביץ הייתה קבוצת כדורגל יהודית, אשר פעלה בצ'רנוביץ. הקבוצה נוסדה בסביבות 1920. קבוצה בעלת שם זהה פעלה בשנים 1914-1910, עד שזו שינתה את שמה ל"מכבי צ'רנוביץ". ב-1926 העפילה הקבוצה לרבע גמר של אליפות בוקובינה בכדורגל. בין שחקני הקבוצה נמנה גדליהו פוקס. ב-25 בפברואר 1932 התמזגה קבוצת "הכח צ'רנוביץ" עם קבוצת מכבי, והיא המשיכה לשחק כחלק מקבוצה זו עד פירוקה על ידי שלטונות ברית המועצות ב-1940. Гакоах Чернівці, באתר "History of Ukrainian Soccer"" (באוקראינית) ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
האוניברסיטה הרפואית של שלזיה

האוניברסיטה הרפואית של שלזיה (בפולנית: Śląski Uniwersytet Medyczny) היא אוניברסיטה לרפואה בעיר קטוביץ שבפולין. באוניברסיטה 10,218 סטודנטים, ישנם 1,201 עובדי הוראה, מתוכם 295 פרופסורים, והיא כוללת חמש פקולטות: רפואה, רפואת שיניים, רוקחות, בריאות הציבור, מדעי הבריאות (כולל תארים בסיעוד, פיזיותרפיה, ותזונה). בחטיבת הלימודים באנגלית בפקולטות לרפואה ולרפואת שיניים לומדים 517 ו-57 סטודנטים בהתאמה. האוניברסיטה הוקמה ב־20 במרץ 1948 בעיר ביטום בחבל שלזיה, ובדצמבר 1957 הוחלט להעבירה למשכנה הקבוע בעיר קטוביץ, בפרובינציית שלזיה. בשנת 1996 הוכרה האוניברסיטה על ידי מחלקת החינוך של ארצות הברית והוקמה החטיבה ללימודי רפואה בשפה האנגלית. האוניברסיטה קיבלה מאז הכרה מצד כל 50 המועצות הרפואיות של כל המדינות בארצות הברית. בחטיבה האנגלית, רוב הסטודנטים הם מן המדינות ארצות הברית, שוודיה, נורווגיה, בריטניה, ישראל, ערב הסעודית, ניגריה ודרום אפריקה. סניף של התאחדות הסטודנטים לרפואה בארצות הברית (American Medical Students Association) הוקם על ידי תלמידי החטיבה בשנת 2002. לסטודנטים הישראלים של החטיבה יש אפשרות לסיים את השנים הקליניות של לימודיהם במרכז הרפואי ברזילי באשקלון ובבתי חולים אחרים בישראל. באוניברסיטה יש שני מסלולים ללימודי רפואה: מסלול שש-שנתי במתכונת לימודים אירופאית, ומסלול ארבע-שנתי במתכונת לימודים אמריקאית לבעלי תואר ראשון רלוונטי. מדיה וקבצים בנושא האוניברסיטה הרפואית של שלזיה בוויקישיתוף אתר האינטרנט הרשמי של האוניברסיטה הרפואית של שלזיה האוניברסיטה הרפואית של שלזיה, ברשת החברתית אקס (טוויטר)
פוקמושיצ'ה

פוּקָמוּשיצָ'ה (ביפנית: 深蒸し茶, "תה באידוי עמוק") הוא סוג של תה ירוק, המיוצר ביפן. פוקמושיצ'ה הוא תת-סוג של התה הירוק סנצ'ה, שעיבודו כולל אידוי שמטרתו עצירת תהליך הפרמנטציה. לייצור פוקמושיצ'ה עלי התה מאודים לפחות במשך דקה, פי 2–3 מהסנצ'ה הרגיל. כתוצאה מהחימום הארוך על ידי הקיטור, העלה הופך לצהוב ורקמתו נפגעת, אך צבע התה שהוכן הופך לכהה יותר והטעם למתוק וחזק יותר. פוקמושיצ'ה נחלט מהר יותר מהסנצ'ה הרגיל, אך ריחו חלש מזה של הסנצ'ה. סוג תה זה פותח בראשית שנות החמישים בניסיון להפחית את המרירות של תה ירוק המגיע מאזורים מסוימים ביפן. כיום סוג תה זה יכול להיות גם מתוק וגם מר. מדיה וקבצים בנושא פוקמושיצ'ה בוויקישיתוף "Fukamushicha". My Japanese Green Tea (באנגלית). נבדק ב-2021-01-30. Mutsuko Tokunaga (2004). New Tastes in Green Tea: A Novel Flavor for Familiar Drinks, Dishes, and Desserts (באנגלית). Kodansha International. p. 18. Florent - japaneseteainstructor (2015). "On the roots of fukamushi-cha and about Japanese green tea steaming" (באנגלית). נבדק ב-2021-01-30. Will Battle (2017). The World Tea Encyclopaedia: The world of tea explored and explained from bush to brew (באנגלית). Troubador Publishing Ltd. p. 18. Michael Harney (2008). The Harney & Sons Guide to Tea (באנגלית). Penguin.
סיון ארבל (זמרת)

סיון ארבל (נולדה ב-19 במרץ 1990) היא מלחינה ומעבדת, מורה למוזיקה ופיתוח קול ישראלית ומבצעת עולמית בסצנת הג'אז הבינלאומית. כמה מההופעות האחרונות שלה התקיימו בפסטיבל הג'אז במינסק, "פסטיבל ימי הג'אז" בברטיסלאבה, מרכז לינקולן בניו יורק, פסטיבל הג'אז של בוסטון, פסטיבל 4020 באוסטריה, ואחרים. מאז שעברה לניו יורק ב-2014 הוציאה סיון שני אלבומים: "Broken Lines" (2016) ו-"Change of Light" (2019), שנבחר על ידי תחנת הרדיו העולמית Jazz2K כדיסק הווקאלי הטוב ביותר של 2019. ארבל נולדה בירושלים וגדלה ולמדה בכפר אוריה. למדה מחול ופיתוח קול במרכז יד חריף לאמנות בישראל. לאחר מכן למדה ברימון בית הספר למוזיקה, והתמחתה במחלקת ביצועי הג'אז. בין 2013 ל-2014 למדה ארבל במרכז ניופארק למוזיקה בדבלין, אירלנד; היא נבחרה כנציגת בית הספר באיגוד הבינלאומי השנתי ה-24 של בתי הספר לג'אז שהתקיים בדרום אפריקה. היא הופיעה כזמרת ורקדנית ברחבי העולם, ביניהן ישראל, טורקיה, בולגריה וארצות הברית. בשנת 2016 השתתפה במופע המוזיקלי הישראלי "אם יכולתי לשכתב את העולם" (Rewrite the World). ארבל מלמדת גם מוזיקה ופיתוח קול ברחבי העולם, כולל Saint Music College ברומא, וגם ב- Anton Bruckner Private University בלינץ ואף ב- The Musicianship בוושינגטון די. סי.. ארבל הופיעה בפסטיבל הג'אז במונטריאול בשנת 2016 כחלק מסדרת מלחיני הג'אז. בשנת 2019 השתתפה ארבל בפסטיבל ימי הג'אז בברטיסלבה, בפסטיבל הג'אז בבוסטון ובפסטיבל הג'אז בפורט גרין פארק. 2016: Broken Lines 2019: Change of Light בשנת 2013 נבחרה ארבל לייצג את ישראל ושימשה כמבצעת הראשית בחגיגות יום העצמאות של ישראל בוונצואלה. הופיעה כזמרת להקה בקדם האירוויזיון. הופעה עם נגן הפנדיירו הברזילאי טוליו אראוחו, הפסנתרן גיא מינטוס, איצ'ימוג'ין (להקה יפנית) ועם נגנית החצוצרה רייצ'ל ת'ריין. כמו כן השתתפה במספר מיזמים שעסקו במחול. מדיה וקבצים בנושא סיון ארבל בוויקישיתוף אתר האינטרנט הרשמי של סיון ארבל סיון ארבל, ברשת החברתית פייסבוק סיון ארבל, ברשת החברתית אינסטגרם סיון ארבל, באתר ספוטיפיי סיון ארבל, באתר סאונדקלאוד (באנגלית) סיון ארבל- חשיפה סיון ארבל- ביקור מולדת Community always connected to Israel (באנגלית) Sivan Arbel | Festival4020. Mehr als Musik, www.festival4020.at אמנית מבית, באתר www.m-yehuda.org.il Sivan Arbel | Israeli JazzSivan Arbel, Israeli Jazz מוזיקה - סיון ארבל, באתר www.habama.co.il Be still and listen, Sofar Sounds (באנגלית) Sivan Arbel @ Lessonface, Lessonface, ‏18 בדצמבר 2017 (באנגלית) Ruth Schweitzer, Israeli singer/songwriter Sivan Arbel's debut album drops, The Canadian Jewish News, ‏24 ביולי 2016 (באנגלית) OUT TODAY: Israeli Vocalist Sivan Arbel Releases "Change of Light"!, LYDIALIEBMAN.COM, ‏2 באפריל 2019 (באנגלית) Sivan Arbel, Woman of the World, progjazz.nl ONLINE MASTER CLASS with SIVAN ARBEL | Saint Louis College of Music (באיטלקית) Yitzi Weiner, “Play With People Who Are Better Than You” 10 Insider Tips With Vocalist Sivan Arbel, Medium, ‏24 ביולי 2018 (באנגלית)
יחסי אוסטרליה–אתיופיה

יחסי אוסטרליה–אתיופיה הם יחסי החוץ בין אוסטרליה לאתיופיה. שתי המדינות כוננו יחסים דיפלומטיים בשנת 1965. הסחר בין אוסטרליה לאתיופיה הוא קטן, אולם אתיופיה ניחנת במשאבים מינרליים והיא מעוניינת בהשקעות דו-צדדיות ובשיתוף מומחיות. השרה לפיתוח בינלאומי ולאוקיינוס השקט, הסנטורית קונסצ'ה פיירבנטי-ולס, ביקרה באתיופיה בינואר 2017 כדי לצפות בפסגת האיחוד האפריקאי ולפגוש את עמיתיה באתיופיה. היא גם ביקרה בפרויקטים של סיוע באוסטרליה, כולל בית החולים המלין פיסטולה ורטראק (מרכז שיקום לילדים ברחוב) והכריזה על מיליון דולר לפרויקט העצמה מגדרית המנוהל על ידי נציבות האיחוד האפריקאי. אתיופיה היא באופן קבוע אחת המקבלות הגדולות ביותר של סיוע בפיתוח רשמי. אתיופיה מתמודדת בימים אלו עם בצורת גדולה הקשורה לתנאי מזג האוויר באל ניניו. אוסטרליה מספקת הכשרה המועברת באמצעות מלגות וסיורי לימוד לאתיופיה, עם דגש על תמציות וחקלאות. בית החולים המלין פיסטולה וקרן פרד הולוס, שניהם הוקמו על ידי האוסטרלים, ניהלו מערכות יחסים ארוכות עם אתיופיה וסיפקו שירותים רפואיים נחוצים. בשנת 2015 מלאו 50 שנה לכינון היחסים הדו-צדדיים בין אוסטרליה לאתיופיה. אוסטרליה עברה למשרד חדש באדיס אבבה ביולי 2014, לאחר שפתחה שגרירות בשנת 2010. אתיופיה מיוצגת על ידי שגריר בקנברה מאז דצמבר 2013. אוסטרליה מחזיקה באתיופיה שגרירות באדיס אבבה. אתיופיה מחזיקה באוסטרליה שגרירות בקנברה. מדיה וקבצים בנושא יחסי אוסטרליה–אתיופיה בוויקישיתוף יחסי אוסטרליה–אתיופיה באתר משרד החוץ האוסטרלי יחסי אוסטרליה–אתיופיה באתר משרד החוץ האוסטרלי
אוסטריה באירוויזיון 1959

אוסטריה באירוויזיון 1959 השתתפה עם השיר "Der K und K Kalypso aus Wien", שבוצע על ידי הזמר האוסטרי פרי גרף. זוהי השתתפותה השלישית של אוסטריה בתחרות הזמר של האירוויזיון. רשות השידור האוסטרית בחרה באופן פנימי את גרף לייצוג המדינה. כשבוע לאחר חשיפת הנציג, חשפה רשות השידור את השיר האוסטרי לאירוויזיון 1959, "Der K und K Kalypso aus Wien", שנכתב על ידי גינטר ליאופולד. רשות השידור האוסטרית בחרה את פרנק פורסל למנצח על השיר. ב-11 במרץ 1959 בוצע השיר על ידי גרף באירוויזיון. גרף שובץ תשיעי בסדר ההופעות, לפני שווייץ ואחרי הממלכה המאוחדת. השיר הגיע למקום התשיעי עם ארבע נקודות. Eurovision 1959 Results: Voting & Points
אוסטריה באירוויזיון 1960

אוסטריה השתתפה באירוויזיון 1960 עם השיר "Du hast mich so fasziniert", שבוצע על ידי הזמר האוסטרי הורסט וינטר. זוהי השתתפותה הרביעית של אוסטריה בתחרות הזמר של האירוויזיון. רשות השידור האוסטרית בחרה באופן פנימי את וינטר לייצוג המדינה. כשבוע לאחר חשיפת הנציג, חשפה רשות השידור את השיר האוסטרי לאירוויזיון 1961, "Du hast mich so fasziniert", שנכתב על ידי רוברט גילברט. רשות השידור האוסטרית בחרה את רוברט שטולץ למנצח על השיר. ב-29 במרץ 1960 בוצע השיר על ידי וינטר באירוויזיון. וינטר שובץ שביעי בסדר ההופעות, לפני מונקו ואחרי נורווגיה. השיר הגיע למקום השביעי עם שש נקודות. Eurovision 1960 Results: Voting & Points
אנדראה יואיט

אנדראה יואיט (באנגלית: Andrea Hewitt; נולדה ב-4 באפריל 1982) היא טריאתלטית ניו זילנדית, שהשתתפה ב-3 משחקים אולימפיים וזכתה במספר מדליות באליפויות העולם בטריאתלון. אנדראה יואיט נולדה בכרייסטצ'רץ', ניו זילנד. בתחילת הקריירה היא התאמנה בשחייה. בשנת 2005 היא החליטה לעבור לטריאתלון וכבר באותה שנה ניצחה באליפות העולם עד גיל 23. בשנת 2008 היא השתתפה בתחרויות של אולימפיאדת בייג'ינג וסיימה במקום השמיני. בשנת 2009 היא זכתה במקום השלישי באליפות העולם בטריאטלון ובשנת 2011 במדליית כסף (ניצחה הלן ג'נקינס). בשנת 2012 אנדראה יואיט השתתפה בתחרויות טריאתלון באולימפיאדת לונדון וסיימה במקום השישי. בשנים 2014 ו-2015 היא עלתה על הפודיום של אליפות העולם (לצד גוון ג'ורגנסן שניצחה פעמיים ברציפות). בשנת 2016 היא השתתפה בתחרויות באולימפיאדת ריו דה ז'ניירו וסיימה במקום השביעי. בסך הכול בתחרויות של טריאתלון בסבב עולמי אנדרה יואיט זכתה ב-21 מדליות. בשנת 2018 היא התקבלה למסדר ההצטיינות של ניו זילנד. מדיה וקבצים בנושא אנדראה יואיט בוויקישיתוף אנדראה יואיט, באתר olympedia.org אנדראה יואיט באתר איגוד הטריאתלון
הפארק הלאומי לוסיני אוסטרוב

לוסיני אוסטרוב (ברוסית: Лосиный Остров) הוא אזור יער בשטחה של מוסקבה ומחוז מוסקבה. זהו אזור היער הגדול ביותר במוסקבה והגדול מבין היערות שנמצאים בתוך העיר (החלק המוסקבאי של היער). מאז 1983 יש לו מעמד של פארק לאומי, והוא הוקם במקביל לפארק הלאומי סוצ'י. הפארק הלאומי לוסיני אוסטרוב הוא אזור מוגן במיוחד בעל משמעות פדרלית, קטגוריה II לפי סיווג IUCN. כניסה אגם על נהר לוס אייל קורא בשטח העירוני של הפארק אגם באבאייבסקי מועדון סוסים "לוסינקה" מדיה וקבצים בנושא הפארק הלאומי לוסיני אוסטרוב בוויקישיתוף אתר האינטרנט הרשמי של הפארק הלאומי לוסיני אוסטרוב הפארק הלאומי לוסיני אוסטרוב, ברשת החברתית פייסבוק הפארק הלאומי לוסיני אוסטרוב, ביישום טלגרם הפארק הלאומי לוסיני אוסטרוב, ברשת החברתית אינסטגרם לוסיני אוסטרוב בפורטל האזורים המוגנים של רוסיה https://national-parks.org/russia/losiny-ostrov
כוב

כוב הוא עם עתיק, המוזכר בנבואתו של יחזקאל על נפילת מצרים ועמים מסביבם: ”כּ֣וּשׁ וּפ֤וּט וְלוּד֙ וְכׇל־הָעֶ֣רֶב וְכ֔וּב וּבְנֵ֖י אֶ֣רֶץ הַבְּרִ֑ית אִתָּ֖ם בַּחֶ֥רֶב יִפֹּֽלוּ”. עם זה לא מוזכר במקומות נוספים. בתרגום השבעים, עם זה נקרא "לובים", ולכן סבורים רוב החוקרים שמדינת לוב מקורה בעם כוב. לעומת זאת, ישנם מספר חוקרים הדוחים טענה זו, משום שבאותו הפסוק מופיע גם העם פוט, וחוקרים רבים מסכימים שעם זה הוא כיום העם בלוב. החוקרים הדוחים את הטענה שכוב היא בעצם לוב, אומרים כי במקום "וכוב ובני ארץ הברית" יש לקרוא "וכל בני ארץ הברית", אך דעה זו אינה מקובלת. פוט ספר יחזקאל, פרק ל', פסוק ה' אנציקלופדיה מקראית, כרך ד, עמוד 45 ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
כל בחורה צריכה להתחתן

כל בחורה צריכה להינשא (באנגלית: Every Girl Should Be Married) הוא סרט קומדיה רומנטית אמריקאי משנת 1948, בבימויו של קליפורד אודטס, עם קרי גרנט ובטסי דרייק (אנ') בתפקידים הראשיים. התסריט מבוסס על סיפור של אלינור הריס על בחורה שמשאת נפשה להתחתן כי "כל בחורה צריכה להתחתן". קרי גרנט ובטסי דרייק הפכו לזוג במהלך הסרט ובטסי דרייק הפכה כעבור שנה לאשתו השלישית של גרנט. אנבל סימס (בטסי דרייק) עובדת כזבנית בחנות כלבו גדולה. היא יושבת בבית קפה עם חברתה ג'ודי (דיאנה לין) ומשתפת אותה ברצונה למצוא גבר מתאים ולהתחתן. למקום נכנס גבר נאה (קרי גרנט) ואנבל "נדלקת" עליו. מאוחר יותר היא פוגשת אותו בחנות ומסתבר לה ששמו מדיסון בראון, הוא רופא ורווק. היא מגיעה לקליניקה שלו בטענה שהיא סובלת מנדודי שינה אך מסתבר לה שהוא רופא ילדים. היא לומדת עליו הכל - המסעדה החביבה עליו, האוכל האהוב עליו ועוד. היא מגיעה למסעדת "פייר" כאילו במקרה ועושה רושם שהיא מחכה למישהו. כשמדיסון חוקר אותה היא אומרת שהיא מחכה ל"ארוס" שלה מר רוג'ר סנפורד (פרנשוט טון) שהוא גם בעל חנות הכלבו. רוג'ר נגיע למסעדה במקרה ומשתף אתה פעולה. הם יוצאים ביחד אבל זה לא עושה רושם על מדיסון. למחרת עוקבת אנבל אחרי רוג'ר ומתנשקת אתו ברחוב. צלם פפרצ'י מצלם זאת וזה מתפרסם בעיתון והיא הופכת לידוענית. רוג'ר מתאהב בה ולא רוצה לתבוע אותה אך היא רוצה את מדיסון והוא אדיש ומציע לה לחזור לעיירה שלה ולהתחתן עם הארוס שלה ג'ו. לבסוף מתכנסים כולם בדירתה של אנבל ולמקום מופיע ג'ו (אדי אלברט) עם פרחים כדי להחזיר את אנבל לעיירה ולהתחתן אתה. רוג'ר נכנע ועוזב אבל מדיסון מזהה את ג'ו כשדרן רדיו המפורסם הארי פרוקטור והמזימה של אנבל מתגלה. ג'ו עוזב והם מתחבקים ובאותו זמן מגיע כומר שהוזמן כדי לשוחח על החתונה. מדיה וקבצים בנושא כל בחורה צריכה להתחתן בוויקישיתוף "כל בחורה צריכה להתחתן", במסד הנתונים הקולנועיים IMDb (באנגלית) "כל בחורה צריכה להתחתן", באתר AllMovie (באנגלית) "כל בחורה צריכה להתחתן", במסד הנתונים הקולנועיים KinoPoisk (ברוסית) קדימון לכל בחורה צריכה להינשא, באתר יוטיוב כל בחורה צריכה להינשא, באתר TCM
יחסי אינדונזיה–בהוטן

יחסי אינדונזיה–בהוטן הם יחסי החוץ בין אינדונזיה ובהוטן. שתי המדינות כוננו יחסים דיפלומטיים ב-15 בדצמבר 2011. ההסכם על כינון היחסים נחתם בין שני שגרירי המדינות לאו"ם בניו יורק. לאחר טקס החתימה, שני השגרירים החליפו דעות בנושאי שיתוף פעולה הדדי והביעו את רצונם של ממשלותיהם לשתף פעולה הדוק בתחומים בעלי תועלת הדדית. האזורים האפשריים שנדונו היו תיירות, סחר והחלפת ביקורים רשמיים. שני השגרירים הביעו גם את רצונם להעמיק עוד יותר את רמת שיתוף הפעולה הנוכחית בין שתי המדינות באו"ם ובפורומים רב-צדדיים אחרים. מדיה וקבצים בנושא יחסי אינדונזיה–בהוטן בוויקישיתוף Establishment of diplomatic relations between the Kingdom of Bhutan and the Republic of Indonesia באתר משרד החוץ של בהוטן ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
כון

כּוּן הייתה אחת מערי הדדעזר בן רחוב, מלך ארם צובה, יחד עם טבחת, שמהן לקח דוד נחושת רבה מאוד. שלמה בנו, לאחר מכן, בנה מנחושת זאת את ים הנחושת. דוד כבש את העיר לאחר שכבש את העיר חילם. העיר מוזכרת בדברי הימים. בשמואל ב פרק ח, העיר קרויה בֵּרֹתַי. ויליאם פוקסוול אולברייט סובר כי העיר כון מוזכרת בכתבי המארות, בתור העיר כני וכן ברשימת הערים בסוריה של רעמסס השלישי, בתור Cunna או Conna. במקורות רומיים-ביזנטיים נכתב שהעיר נמצאת בדרך בין חומץ להליופוליס, אך על פי חפירות שנעשו באזור, התגלו רק מכרות ברזל ולא מכרות נחושת, מה שהביא מספר חוקרים למסקנה שנחושת היא שם כללי לכל המתכות. לעומתם, חוקרים אחרים סבורים כי העיר הייתה עיר אוצרות, שאליה הביאו נחושת ממקומות אחרים ולאו דווקא כרו אותה בעיר. העיר קרויה גם ברותה. בספר יחזקאל נכתב מיקומה הגאוגרפי של ברותה: ליד חמת וסִבְרַיִם, בין גבול דמשק ובין גבול חמת. מיקומה המדויק של העיר כיום אינו ידוע, אך ידוע שהיא בבקעת הלבנון. מקובל לזהות את העיר ברותה עם העיר בריתאן, הממוקמת לרגלי הר חרמון, דרומית לעיר בעלבכ. לעומת זאת, קרל אליגר הציע לזהות את העיר עם אל-ענטר או עם הכפר חוארין או עם מהין. אנציקלופדיה מקראית, כרך ד, עמוד 47 ספר שמואל ב', פרק י', פסוק ט"ז ספר דברי הימים א', פרק י"ח, פסוק ח' אנציקלופדיה מקראית, כרך ב, עמוד 341 ספר שמואל ב', פרק ח', פסוק ח' ספר יחזקאל, פרק מ"ז, פסוק ט"ו